Gibraltar

Gibraltar atau Jabal Tariq (Arab: جَبَل طَارِق‎, rumi: Jabal Ṭāriq) merupakan wilayah luar negeri Britain yang terletak di selatan Sepanyol. Namanya merujuk kepada bukit berbatu (جَبَل‎ jabal "bukit") tempat berkumpulnya balatentera panglima Umayyah Tariq ibn Ziyad yang masuk ke Semenanjung Iberia pada 711 Masihi membawa kepada pembentukan kerajaan Andalusiyah. Di sekitar bukit ini sekarang ialah Pusat Perdagangan Bandar Gibraltar. Sepanyol mendakwa bahawa Gibraltar merupakan wilayah jajahannya dan status Gibraltar merupakan antara isu utama hubungan antara United Kingdom dan Sepanyol. Pertubuhan Bangsa-Bangsa Bersatu menyenaraikannya sebagai sebuah koloni British dengan kuasa autonomi. Subbahagian Gibraltar tidak mempunyai bahagian pentadbiran. Bagaimanapun, wilayah ini dibahagikan kepada tujuh kawasan kediaman utama yang mana kemudiannya dibahagikan lagi kepada kawasan kecil-kecil untuk digunakan bagi tujuan statistik. Kawasan kediaman utama adalah seperti di bawah dengan jumlah penduduk mengikut bancian pada tahun 2001: Lihat juga Daftar negara Rujukan